2 Likronike 15 | Bibele e Inthaneteng | Phetolelo ea Lefatše le Lecha
2 Likronike 15:1-19
15 Joale moea+ oa Molimo oa e-ba holim ’a Azaria mora oa Odede.+ 2 Ka lebaka leo a tsoela ka pel’a Asa ’me a re ho eena: “U nkutloe, Uena Asa le Bajuda bohle le Benjamine! Jehova o na le lōna hafeela le e-na le eena;+ haeba le mo batla,+ o tla etsa hore le mo fumane, empa haeba le mo tlohela o tla le tlohela.+ 3 Ka matsatsi a mangata Baiseraele+ ba ne ba se na Molimo oa ’nete ebile ba se na moprista ea rutang+ ’me ba se na Molao. 4 Empa ha ba le mahlomoleng+ a bona ba khutlela ho Jehova Molimo oa Iseraele+ ’me ba mo batla, joale a etsa hore ba mo fumane.+ 5 Linakong tseo ho ne ho se na khotso bakeng sa ea tsoang kapa bakeng sa ea kenang,+ hobane ho ne ho e-na le ho hloka taolo ho hongata har’a baahi bohle ba linaha.+ 6 Ba silakanngoa, sechaba+ se seng khahlanong le se seng le motse o mong khahlanong le o mong, hobane Molimo o ile a ba boloka ba hloka taolo ka mahlomola a mofuta o mong le o mong.+ 7 Lōna, le be sebete+ ’me le se ke la lumella matsoho a lōna ho tepella,+ hobane moputso o teng bakeng sa mosebetsi oa lōna.”+ 8 Hang ha Asa a utloa mantsoe ana le boprofeta ba moprofeta Odede,+ a ba sebete ’me a etsa hore lintho tse nyonyehang+ li nyamele naheng eohle ea Juda le Benjamine le metseng eo a neng a e hapile sebakeng se lithaba sa Efraime,+ le ho nchafatsa aletare ea Jehova e neng e le ka pel’a mathule a Jehova.+ 9 A qala ho bokella Bajuda bohle le Benjamine+ le bajaki+ ba nang le bona ba tsoang Efraime le Manase le Simeone, etsoe ba ne ba koenehetse ho eena ba tsoa Iseraele ba le bangata ha ba bona hore Jehova Molimo oa hae o na le eena.+ 10 Kahoo ba phuthehela Jerusalema ka khoeli ea boraro ea selemo sa leshome le metso e mehlano sa puso ea Asa. 11 Joale ba etsetsa Jehova mahlabelo letsatsing leo ka thepa e hapuoeng eo ba neng ba e tlisitse, likhomo tse makholo a supileng le linku tse likete tse supileng. 12 Ho feta moo, ba kena selekaneng+ sa ho batla Jehova Molimo oa baholo-holo ba bona ka lipelo tsohle tsa bona le ka moea oohle oa bona;+ 13 hore mang kapa mang ea ke keng a batla Jehova Molimo oa Iseraele o lokela ho bolaoa,+ ebang o monyenyane kapa o moholo,+ ebang ke monna kapa mosali.+ 14 Kahoo ba hlapanyetsa+ Jehova ka mantsoe a phahameng le ka mohoo oa thabo le ka literompeta le ka manaka. 15 Bajuda bohle ba thaba+ ka lebaka la ntho e hlapanyelitsoeng; etsoe ba ne ba hlapantse ka lipelo tsohle tsa bona ’me ba mo batlile ka nyakallo e feletseng, hoo a ileng a etsa hore ba mo fumane;+ Jehova a tsoela pele ho ba fa phomolo ka hohle.+ 16 Esita le nkhono’ae Maaka,+ Morena+ Asa a mo tlosa hore e se ke ea e-ba mofumahali,+ hobane o ne a etselitse palo e halalelang+ setšoantšo se rapeloang se tšabehang; joale Asa a heletsa setšoantšo sa hae se rapeloang+ se tšabehang ’me a se silakanya le ho se chesa+ phuleng ea molapo o phoroselang ea Kidrone.+ 17 Libaka tse phahameng+ ha lia ka tsa nyamela Iseraele.+ Ke pelo ea Asa feela e neng e feletse ka matsatsi ’ohle a hae.+ 18 A kenya lintho tse halalelitsoeng ke ntat’ae le lintho+ tse halalelitsoeng ke eena ka tlung ea Molimo oa ’nete, silevera le khauta le lisebelisoa.+ 19 Ha e le ntoa, ha ea ka ea e-ba teng ho fihlela selemong sa mashome a mararo a metso e mehlano sa puso ea Asa.+
2 Likronike 15